1.  ลักษณะการประกอบธุรกิจ

(1) ประวัติความเป็นมา 

บริษัท ทิปโก้แอสฟัลท์ จำกัด (มหาชน) ก่อตั้ง โดยกลุ่มตระกูล “ทรัพย์สาคร” เมื่อวันที่ 15
มิถุนายน 2522 ใช้ชื่อ “บริษัท ทิปโก้ จำกัด” ด้วยทุนจดทะเบียน 12 ล้านบาท
เพื่อดำเนินธุรกิจผลิตและจำหน่ายยางแอสฟัลต์ (Asphalt Emulsion) หรือที่เรียกว่า
“ยางมะตอยน้ำ” สำหรับใช้สร้างทางและซ่อมบำรุงผิวทางหลวงและผิวจราจร
โดยได้รับการส่งเสริมจากคณะกรรมการส่งเสริมการลงทุน
เปิดดำเนินการครั้งแรกด้วยกำลังการผลิต 60,000 ตันต่อปี ปัจจุบันบริษัทฯ
มีกำลังการผลิตแอสฟัลต์อิมัลชันตามการส่งเสริมการลงทุนถึง 762,000 ตันต่อปี
บริษัทฯได้เปลี่ยนชื่อจาก บริษัท ทิปโก้ จำกัด เป็น บริษัท ทิปโก้อิมัลชัน จำกัด และเป็นบริษัท
ทิปโก้แอสฟัลท์ จำกัด จนกระทั่งเมื่อวันที่ 2 กันยายน 2535 ได้แปรสภาพเป็นบริษัทมหาชน
โดยเพิ่มทุนจดทะเบียนเป็น 500 ล้านบาท และเปลี่ยนชื่อเป็น บริษัท ทิปโก้แอสฟัลท์ จำกัด
(มหาชน)

การเปลี่ยนแปลงและพัฒนาการที่สำคัญเกี่ยวกับการเปลี่ยนแปลงอำนาจในการควบคุมบริษัทและลักษณะการประกอบธุรกิจ

21 ม.ค. 43 ซื้อหุ้นบริษัท เรย์โคลแอสฟัลท์ จำกัด จำนวน 4.6 ล้านหุ้น เป็นเงิน 193.2 ล้านบาท หรือ 41.44% ของทุนจดทะเบียน เพื่อขยายช่องทางการตลาดในภาคตะวันออกของไทย และขายไปยังประเทศกัมพูชา รวมถึงประเทศอินโดนีเซีย

29 มิ.ย. 43 นายสิทธิลาภ ทรัพย์สาคร นายเกียรติ เอี่ยมสกุลรัตน์ และนายประวิทย์ กันตะสิริพิทักษ์ กรรมการบริษัท ลาออกจากการเป็นกรรมการบริษัท

1 ส.ค. 43 แต่งตั้งกรรมการแทนกรรมการที่ลาออก ดังนี้ 

1.  นายอแลง มารีย์ อัลเบิร์ท ดูปองท์ แทน นายสิทธิลาภ ทรัพย์สาคร

2.  นายจ๊าคส์ มาร์เซล ปาสตอร์ แทน นายเกียรติ เอี่ยมสกุลรัตน์

3.  นายมิเชล เบอร์นาร์ด มารีย์ โจเซฟ รูลเล็ท แทน นายประวิทย์ กันตะสิริพิทักษ์

15 ก.ย. 43 ขายหุ้นบริษัท TASCO INTERNATIONAL จำกัด ซึ่งเป็นบริษัทย่อยของบริษัทฯ จำนวน
1,000,000 หุ้นๆ ละ 1.05 เหรียญสหรัฐ ตามมูลค่าตามบัญชี ณ สิ้นเดือนมิถุนายน 2543
เป็นเงินประมาณ 43.05 ล้านบาท คิดเป็นร้อยละ 50 ของทุนจดทะเบียน ให้กับ บริษัท COLTIL
จำกัด ซึ่งดำเนินธุรกิจประเภท Holding Company และเป็นบริษัทย่อยของบริษัท Colas จำกัด
เพื่อเป็นการร่วมลงทุนและขยายธุรกิจในประเทศสาธารณรัฐประชาชนจีน

14 พ.ย. 43 คณะกรรมการมีมติแต่งตั้งนายฮิวส์ เอ็มมานูเอล มาร์ครี่ เดอชองส์ เดอแชงส์
ลีเกอร์ เข้าเป็นกรรมการบริษัท แทน นายอแลง มารีย์ อัลเบิร์ต ดูปองท์ ซึ่งลาออก

25 เม.ย. 44 ที่ประชุมผู้ถือหุ้นมีมติอนุมัติให้แต่งตั้งนายสิทธิลาภ ทรัพย์สาคร
เป็นกรรมการแทนนายปกรณ์ อินทราวุธ ซึ่งลาออก

25 เม.ย. 44 ที่ประชุมผู้ถือหุ้นมีมติอนุมัติให้ลดทุนจดทะเบียนของบริษัทฯ จาก 1,340,872,050
บาท เป็น 1,269,151,380 บาท
โดยตัดหุ้นสามัญคงเหลือจากการรับรองการใช้สิทธิของหุ้นกู้แปลงสภาพ จำนวน 7,172,067 หุ้น
มูลค่าหุ้นละ 10 บาท เป็นเงิน 71,720,670 บาท

3 ส.ค. 44 ลงนามในสัญญาสินเชื่อ 7 สถาบันการเงิน ได้แก่ ธนาคาร ไทยธนาคาร จำกัด
(มหาชน) ธนาคาร กรุงศรีอยุธยา จำกัด (มหาชน) บรรษัทเงินทุนอุตสาหกรรมแห่งประเทศไทย
ธนาคาร ไทยธนาคาร จำกัด (มหาชน) ธนาคาร ยูโอบี รัตนสิน จำกัด (มหาชน) ธนาคารเอเชีย
จำกัด (มหาชน) และบริษัทเงินทุน ทิสโก้ จำกัด (มหาชน) โดยมีวงเงินสินเชื่อทั้งสิ้น 2,900
ล้านบาท ซึ่งแบ่งออกเป็นเงินกู้ระยะเวลาชำระหนี้ 8 ปี จำนวน 2,300 ล้านบาท
และเงินกู้ระยะสั้นจำนวน 600 ล้านบาท เพื่อใช้ในการ Refinance Euro Convertible
Debenture และเพื่อใช้เป็นเงินทุนหมุนเวียนสำหรับการดำเนินธุรกิจของบริษัท

20 ส.ค. 44 แต่งตั้ง นายบุญช่วย ศรีสารคาม นายทวีสิน เทพหัสดิน ณ อยุธยา และนายพหล
จินดากุลคณะกรรมการตรวจสอบที่ออกตามวาระเป็นคณะกรรมการตรวจสอบอีกวาระหนึ่ง

20 ส.ค. 44 ที่ประชุมวิสามัญผู้ถือหุ้น ครั้งที่ 2/2544 มีมติแต่งตั้งกรรมการบริษัทฯ เพิ่มเติม จาก
11 ท่าน เป็น 13 ท่าน โดยแต่งตั้ง นายอแลง มารีย์ อัลเบิร์ท ดูปองท์ และ นายประวิทย์
กันตะสิริพิทักษ์ เป็นกรรมการของบริษัทเพิ่มขึ้น

24 ธ.ค. 44 นายประวิทย์ กันตะสิริพิทักษ์ ขอลาออกจากกรรมการบริษัท และคณะกรรมการบริษัท
มีมติแต่งตั้ง นายชัยวัฒน์ ศรีวรรณวัฒน์ ดำรงตำแหน่งเป็น กรรมการผู้จัดการ โดยมีผลตั้งแต่วันที่ 1
ม.ค. 45

13 ก.พ. 45 คณะกรรมการบริษัทฯ มีมติแต่งตั้งนายชัยวัฒน์ ศรีวรรณวัฒน์ เป็นกรรมการบริษัท
แทนนายประวิทย์ กันตะสิริพิทักษ์ ซึ่งลาออก

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัทฯ และบริษัทย่อย ประกอบธุรกิจผลิตและจำหน่ายยางมะตอย
ที่ใช้สำหรับงานสร้างทางและซ่อมบำรุงผิวทางหลวง และธุรกิจเรือบรรทุกยางแอสฟัลต์
เพื่อให้เกิดความคล่องตัวในการบริหารงาน เพื่อเป็นการกระจายอำนาจในการตัดสินใจ
และให้การปฏิบัติงานเป็นไปตามนโยบายหลักของบริษัทฯ
ดังจะเห็นได้จากภาพรวมการประกอบธุรกิจของบริษัทฯ บริษัทย่อย และบริษัทร่วม
นโยบายการแบ่งการดำเนินงานของบริษัทในกลุ่ม
โครงสร้างการถือหุ้นของกลุ่มบริษัทและโครงสร้างรายได้ที่เกิดจากการขายผลิตภัณฑ์ ดังนี้

+-----------------------------+---------------------------+------------+
| ชื่อบริษัท                      | ประเภทกิจการ               | % การถือหุ้น  |
+-----------------------------+---------------------------+------------+
| บริษัท ทิปโก้มารีไทม์ จำกัด        | บริห                       | 89.98      |
|                             | ารเรือและจัดการแทนเจ้าของเรือ |            |
+-----------------------------+---------------------------+------------+
| บริษัท ไทยบิทูเมน จำกัด          | ผ                         | 99.99      |
|                             | ลิตและจำหน่ายยางแอสฟัลต์ซีเมนต์ |            |
+-----------------------------+---------------------------+------------+
| บริษัท สุราษฎร์บิทูเมน จำกัด       | ผลิตและจำหน่ายยางแอสฟัลต์น้ำ   | 99.99      |
+-----------------------------+---------------------------+------------+
| บริษัท เดลต้า ชิปปิ้ง จำกัด        | เรือขนส่งและขนถ่ายสินค้า       | 99.99      |
+-----------------------------+---------------------------+------------+
| บริษัท อัลฟ่า มารีไทม์ จำกัด       | เรือขนส่งและขนถ่ายสินค้า       | 99.94      |
+-----------------------------+---------------------------+------------+
| COLASIE CO.,LTD.            | Holding Company           | 40.00      |
+-----------------------------+---------------------------+------------+
| กิจการร่วมค้าทาสโก้แมนเนสมันน์    | โครงการท่อแก๊ส              | 50.00      |
|                             |                           |            |
| จอยส์เวนเจอร์                 |                           |            |
+-----------------------------+---------------------------+------------+
| TASCO INTERNATIONAL CO.,LTD | Holding Company           | 50.00      |
+-----------------------------+---------------------------+------------+
| บริษัท เรย์โคลแอสฟัลท์ จำกัด      | ผลิตและจำหน่ายยางแอสฟัลต์น้ำ   | 41.44      |
+-----------------------------+---------------------------+------------+
| CAMBODIA ASPHALT CO.,LTD    | น                         | 40.00      |
|                             | ำเข้าและจำหน่ายผลิตภัณฑ์แอสฟัลต์ |            |
+-----------------------------+---------------------------+------------+

(3) โครงสร้างรายได้

หน่วย : ล้านบาท

  ------------------ ------------- ---------- --------- ------- --------- ------- --------- -------
  สายผลิตภัณฑ์/         ดำเนินการโดย   % การถือหุ้น  ปี 2542            ปี 2543            ปี 2544    

  กลุ่มธุรกิจ                          ของบริษัท    รายได้     %       รายได้     %       รายได้     %

  ยางมะตอย           บมจ.                     4,228.0   89.49   4,505.6   89.68   3,479.3   86.73
                     ทิปโก้แอสฟัลท์                                                             

  บริหารการเดินเรือ     บจ.           89.98      55.0      1.16    58.0      1.15    33.6      0.84
                     ทิปโก้มารีไทม์                                                             

  ยังไม่ดำเนินธุรกิจ      บจ. ไทยบิทูเมน  99.99992   0.2       0.004   0.0       0.00    0.0       0.00

  ยางมะตอย           บจ.           99.9993    523.6     11.08   625.5     12.45   533.8     13.30
                     สุราษฎร์บิทูเมน                                                            

  ให้เช่าเรือเดินทะเล    บจ. เดลต้าชิปปิ้ง 99.998     109.9     2.33    90.7      1.81    199.8     4.98

  ให้เช่าเรือเดินทะเล    บจ. อัลฟ่า      99.94      42.0      0.89    20.0      0.40    46.1      1.15
                     มารีไทม์                                                                 

  ยางมะตอย           Langfang      100.00     86.4      1.82    -         0.00    -         0.00
                     Tongtai                                                                
                     Roadmaterak                                                            
                     Co.Ltd.                                                                

  โครงการท่อแก๊ส       Tasco         50.00      -         0.00    3.3       0.06    1.4       0.03
                     Mannesmann                                                             
                     Joint Venture                                                          

  หัก รายการระหว่างกัน                           320.3     6.77    279.3     5.55    282.3     7.03

  ยอดรวมรายได้ทั้งหมด                            4,724.8   100     5,023.8   100     4,011.7   100
  ------------------ ------------- ---------- --------- ------- --------- ------- --------- -------

สัดส่วนการจำหน่ายในประเทศต่อการจำหน่ายต่างประเทศ 76.11 : 23.89

  ดังหมายเหตุประกอบงบการเงิน ข้อ 30 ใบแนบประกอบ 4

  (4) เป้าหมายการดำเนินธุรกิจ (ถ้ามี)

ด้านการตลาด ในประเทศ รักษาส่วนแบ่งการตลาดสำหรับยางมะตอยน้ำ ไม่น้อยกว่า 70%
ยางแอสฟัลต์ซิเมนต์ 25% ตลาดต่างประเทศ รักษายอดขายยาง แอสฟัลต์ซิเมนต์ ไม่ต่ำกว่า
120,000 ตัน

ด้านการลงทุน คุมงบประมาณการลงทุนในสินทรัพย์ถาวรไม่เกิน 26 ล้านบาท
ลงทุนในบริษัทย่อยไม่เกิน 40 ล้านบาท
และงบประมาณการลงทุนของบริษัทย่อยเป็นการซื้อเรือขนส่งยางมะตอยเพื่อทดแทนเรือที่ประสบอุบัติเหตุ